Sanctuary

Οι Sanctuary είναι αμερικάνικο heavy metal συγκρότημα, το οποίο δημιουργήθηκε το 1985 στο Σιάτλ. Επτά χρόνια αργότερα διαλύθηκαν με κάποια από τα μέλη τους να σχηματίζουν τους Nevermore. Το 2010, το συγκρότημα επανενώθηκε με σκοπό την ηχογράφηση νέου δίσκου.

Το 20% από τις πωλήσεις των δίσκων τους έχει γίνει δωρεά για την καταπολέμηση της παιδικής κακοποίησης στις Ηνωμένες Πολιτείες.

Βιογραφία
Τα πρώτα χρόνια
Οι Sanctuary δημιουργήθηκαν το 1985 από τον τραγουδιστή Γουόρελ Ντέιν, τον μπασίστα Τζιμ Σέπαρντ, τους κιθαρίστες Σιν Μπλοσλ και Λένι Ράτλετζ και το ντράμερ Ντέιβ Μπάντμπιλ. Το 1986, ηχογράφησαν ένα ντέμο το οποίο τους οδήγησε σε συμφωνία με την "Epic Records".

Την επόμενη χρονιά κυκλοφόρησαν τον πρώτο τους δίσκο με τίτλο "Refuge Denied".Sanctuary - Refuge Denied (album review ) | Sputnikmusic Ο δίσκος είναι χαρακτηριστικός για τον υψίφωνο τρόπο που τραγουδάει ο Ντέιν, κάτι που άλλαξε κατά τη διάρκεια της υπόλοιπης καριέρας του. Επίσης, στο άλμπουμ συμμετείχε ο κιθαρίστας και τραγουδιστής των Megadeth, Ντέιβ Μαστέιν, στη διασκευή του "White Rabbit" των Jefferson Airplane,Sanctuary - White Rabbit - YouTube ενώ έκανε και την παραγωγή του άλμπουμ.David Scott Mustaine - Metal Storm Στην περιοδεία για την προώθηση του "Refuge Denied", οι Sanctuary άνοιγαν τις εμφανίσεις των Megadeth.Megadeth + Warlock + Sanctuary - Metal Hammer

Μετά το τέλος της περιοδείας το 1989, το συγκρότημα ξαναμπήκε στο στούντιο με σκοπό την ηχογράφηση του δεύτερου τους δίσκου. Το "Into the Mirror Black" κυκλοφόρησε στις 27 Φεβρουαρίου 1990, πουλώντας 34,000 αντίτυπα παγκοσμίως, την πρώτη εβδομάδα κυκλοφορίας του.Sanctuary - Into the Mirror Black - MetalReviews Το τραγούδι "Future Tense" αποτέλεσε το πρώτο βίντεο κλιπ των Sanctuary.Sanctuary - Future Tense - YouTube Κατά τη διάρκεια της περιοδείας για το άλμπουμ, ο Σιν Μπλοσλ αποχώρησε δίνοντας τη θέση του στον Τζεφ Λούμις, ενώ το συγκρότημα περιόδευσε μαζί με τους Fates Warning, τους Forbidden και τους Death Angel.

Το 1991, κυκλοφόρησε σε περιορισμένο αριθμό αντιτύπων το ζωντανά ηχογραφημένο ΕΡ "Into the Mirror Live".Sanctuary (4) - Into The Mirror Live / Black Reflections Η δισκογραφική εταιρεία που προωθούσε το συγκρότημα πίεζε τους Sanctuary να αλλάξουν το ύφος τους, λόγω της ανερχόμενης σκηνής του grunge, δημιουργώντας προβλήματα στις σχέσεις μεταξύ των μελών του σχήματος, με αποτέλεσμα να διαλυθούν το 1992.

Μετά τη διάλυση τους, οι Ντέιν, Σέπαρντ και Λούμις δημιούργησαν τους Nevermore, ο Μπάντμπιλ συνέχισε με τους Alive Inside, ο Μπλοσλ συνθέτει μουσική για την εταιρεία "Golden Flower Media", ενώ ο Ράτλετζ έγινε μουσικός παραγωγός, βοηθώντας τους Nevermore κατά τις ηχογραφήσεις του "Dreaming Neon Black".Nevermore - Dreaming Neon Black review - Metal Storm

Επανένωση
Το Μάιο του 2010, ανακοινώθηκε η επανένωση των Sanctuary και η επικείμενη κυκλοφορία του τρίτου στούντιο δίσκου τους με τίτλο "The Year the Sun Died".Demolish Magazine | SANCTUARY band reunion Οι μουσικοί οι οποίοι συμμετείχαν είναι οι Ντέιν, Ράτλετζ, Σέπαρντ και Μπάντμπιλ, ενώ ο Λούμις επέστρεψε για ένα χρόνο, δίνοντας τη θέση του στον Μπραντ Χαλ, το 2011.Brad Hull - Encyclopaedia Metallum: The Metal Archives

Τον Ιανουάριο του 2013, υπέγραψαν συμβόλαιο με τη "Century Media" με σκοπό την κυκλοφορία του δίσκου, μετά από τρία χρόνια προσπαθειών, το Δεκέμβριο του 2013. Τελικά, σύμφωνα με ανακοίνωση στις 28 Ιανουαρίου 2014, το συγκρότημα αποφάσισε να μπει στα "Soundhouse Studios" του Σιάτλ στις 2 Φεβρουαρίου, στοχεύοντας η τελική κυκλοφορία να πραγματοποιηθεί μέσα στη χρονιά.SANCTUARY Taps Producer ZEUSS For 'The Year The Sun Died' Album

Ο δίσκος κυκλοφόρησε τον Οκτώβριο του 2014, βάζοντας το συγκρότημα για πρώτη φορά στις λίστες επιτυχιών του Billboard.The Year the Sun Died - Sanctuary | Awards | AllMusic Τέσσερις μήνες αργότερα, αποχώρησε από το συγκρότημα ο Μπραντ Χαλ, δίνοντας την θέση του στον Νικ Κορντλ.SANCTUARY Featuring Ex-ARCH ENEMY Guitarist NICK CORDLE: Video Footage Of London Concert 

Στις 24 Φεβρουαρίου 2017, κυκλοφόρησε το άλμπουμ "Inception", στο οποίο περιλαμβάνονται ηχογραφήσεις από το 1986, ντέμο για τον δίσκο "Refuge Denied".SANCTUARY: “Dream of the Incubus” (νέο lyric video) - Metal Hammer

Δισκογραφία
Στούντιο κυκλοφορίες
 Τίτλος Λεπτομέρειες Θέσεις τσαρτ ΠωλήσειςTop 200 Albums | BillboardOffizielle Deutsche ChartsSanctuary - hitparade.chSanctuary - austriancharts.atDutch Charts - dutchcharts.nl (Flan)ultratop.be - ULTRATOP BELGIAN CHARTS (Wall)ultratop.be - ULTRATOP BELGIAN CHARTSORICON NEWS｜最新情報を発信する総合トレンドメディアRefuge Denied Κυκλοφόρησε: Νοέμβριος 1987
 Εταιρεία: Epic Records
 Μορφή: CD, LP, CS  —  —  —   —  —  —  —  — Into the Mirror Black Κυκλοφόρησε: 27 Φεβρουαρίου 1990
 Εταιρεία: Epic Records
 Μορφή: CD, LP, CS  —  —  —  —  —  —  —  —  The Year the Sun Died Κυκλοφόρησε: 6 Οκτωβρίου 2014
 Εταιρεία: Century Media Records
 Μορφή: CD, CD+LP, digital downloadhttps://itunes.apple.com/us/album/the-year-the-sun-died/id924084792  125  39  69  75  83  143  183  261 US: 3,000+Metal By Numbers 10/23: Charts are pretty witchin' | Metal InsiderInception Κυκλοφόρησε: 24 Φεβρουαρίου 2017
 Εταιρεία: Century Media Records
 Μορφή: CD, CD+LP —  53  —  —  —  —  124  —  

Ζωντανές ηχογραφήσεις
 Into the Mirror Live (1991)

Παραπομπές

Πηγές
 Sanctuary - Encyclopaedia Metallum: The Metal Archives
 Sanctuary - Last.fm
 Sanctuary | Biography & History | AllMusic
 Sanctuary | Album Discography | AllMusic

Κατηγορία:Αμερικανικά power metal συγκροτήματα
Κατηγορία:Heavy metal συγκροτήματα από Ουάσινγκτον (πολιτεία)
Κατηγορία:Μουσικά συγκροτήματα από το Σιάτλ